10 Tamɔ bɔ ni adɔdɔji ni egboi hãa ojeŋmafeelɔ ojeŋma shaa ni ejeɔ fu lɛ, nakai nɔŋŋ buulufeemɔ fioo fiteɔ* gbɔmɔ hiɛshikamɔ kɛ ehiɛnyam fɛɛ.+2 Hiɛshikalɔ tsui kɛ lɛ yaa gbɛ ni ja nɔ,* shi kwashia tsui kɛ lɛ yaa gbɛ ni ejaaa nɔ.*+3 Gbɛ fɛɛ gbɛ ni buulu nyiɛ nɔ lɛ, ekɛ ejwɛŋmɔ tsuuu nii,*+ ni ehãa mɔ fɛɛ mɔ leɔ akɛ buulu ji lɛ.+4 Kɛ́ nɔyelɔ mli fu bo lɛ,* kaashi ogbɛhe lɛ,+ ejaakɛ mlijɔlɛ jɔɔ eshai wuji ahe.+5 Mina nɔ ko yɛ hulu shishi nɛɛ ni haoɔ mɔ, tɔmɔ ko ni mɛi ni yɔɔ hegbɛ tɔ̃ɔ,+ no ji akɛ:6 Ahãa buului hegbɛi wuji babaoo, shi ashiɔ mɛi ni sa lɛ moŋ* yɛ gbɛhei ni baa shi.7 Mina tsuji ni tara okpɔŋɔi anɔ, ni lumɛi lɛ moŋ nyiɛ amɛnane nɔ tamɔ tsuji.+8 Mɔ ni tsaa bu lɛ, ebaanyɛ egbee mli;+ ni mɔ ni kumɔɔ gbogbo ni akɛ tɛi tswa lɛ, onufu baanyɛ akɔ̃ lɛ.9 Mɔ ni tsaa tɛi lɛ, tɛi lɛ baanyɛ apila lɛ, ni mɔ ni gbaa lai hu lɛ, lai lɛ baanyɛ aye lɛ awui.*10 Kɛ́ dade ni akɛtsuɔ nii lɛ naa gbo ni mɔ ni kɛtsuɔ nii lɛ jɔɔɔ naa lɛ, ebaafite ehewalɛ kɛtsu nii lɛ. Shi hiɛshikamɔ hãa ayeɔ omanye.11 Kɛ́ onufu kɔ̃ mɔ ko dani atsɔ majik nɔ ajɔɔ onufu lɛ he lɛ, no lɛ, sɛɛnamɔ ko bɛ mɔ ni he esa ni tsɔ majik nɔ ejɔɔ onufu lɛ he lɛ he.*12 Hiɛshikalɔ naawiemɔi tsɛɔ dromɔ kɛbaa,+ shi kwashia naabu kpãtãa lɛ diɛŋtsɛ ehiɛ.+13 Wiemɔi ni jɛɔ enaa klɛŋklɛŋ lɛ, buului awiemɔ ni,+ ni enaagbee wiemɔi lɛ, sɛkɛyeli ni kpãtãa nii ahiɛ ni.14 Shi buulu lɛ, eyaa nɔ ewieɔ.+Gbɔmɔ leee nɔ ni baaba; namɔ baanyɛ akɛɛ lɛ nɔ ni baaba yɛ egbele sɛɛ?+15 Nii ni kwashia tsuɔ waa lɛ hãa etɔɔ lɛ, ejaakɛ eleee gbɛ ni ebaatsɔ nɔ po kɛya maŋ lɛ mli.16 Kɛ́ gbekɛ ji mɔ ni yeɔ maŋtsɛ, ni shikpɔŋ lɛ nɔ lumɛi lɛ hu jeɔ okpɔlɔŋmɛɛ shishi leebi lɛ, shikpɔŋ lɛ baana nɔ waa diɛŋtsɛ!+17 Kɛ́ abladei abi ji shikpɔŋ lɛ nɔ maŋtsɛ, ni lumɛi lɛ hu yeɔ nii yɛ be ni sa mli koni amɛná hewalɛ, shi jeee koni amɛtɔrɔ dãa lɛ, shikpɔŋ lɛ baaná miishɛɛ waa diɛŋtsɛ!+18 Anihao babaoo hãa tsuyiteŋ mplaŋi amli dɔrɔɔ, ni niji ni tsuuu nii hãa tsũ duɔ.+19 Blodo* tsɛɔ ŋmɔlɔ kɛbaa, ni wain tsɛɔ miishɛɛ kɛbaa;+ shi shika akɛtsuɔ nɔ fɛɛ nɔ he nii.+20 Kaalomɔ maŋtsɛ yɛ otsui mli* po,+ ni kaalomɔ niiatsɛ yɛ osɛɛtsu mli; ejaakɛ loofɔlɔ ko* baanyɛ ekɛ ogbee aya* loo kooloo ko ni yɔɔ fiji baanyɛ ayawie nɔ ni owie lɛ.